Κώστας Αντωνίου

Ο Κώστας Αντωνίου (Αθήνα, 19 Απριλίου 1962) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.

 Καριέρα 
 Σε συλλογικό επίπεδο 
Ως Γαλατσιώτης (Καραγιαννέϊκα) ξεκίνησε τo ποδοσφαιρo στις αλάνες της πόλης, όπως στου Καρποντίνη (οδός Κουρτίου)Η αλάνα της οδού Κουρτίου, δίπλα στο "Μικτόν Γυμνάσιο Γαλατσίου". Πρώτη του ομάδα ήταν ο Αετός Γαλατσίου (μαζί με τον Στέλιο Μανωλά) στην πλατεία ΛιναράΑετός Γαλατσίου.Η ομάδα της γειτονιάς Λιναρά...την δεκαετία του 60 από όπου τον απέκτησε ο Παναθηναϊκός το 1977 σε νεαρή ηλικία. Από το 1981 έως το 1983 αγωνίστηκε στον Απόλλωνα Αθηνών. Την επόμενη χρονιά επέστρεψε στον Παναθηναϊκό και αναδείχθηκε πρωταθλητής Ελλάδος έχοντας καθιερωθεί στο βασικό κορμό της ομάδας που διακρίθηκε για πολλά χρόνια. 

Συνολικά κατέκτησε 4 πρωταθλήματα Ελλάδας (1983-84, 1985-86, 1989-90, 1990-91), 7 Κύπελλα Ελλάδας (1984, 1986, 1988, 1989, 1991, 1993, 1994) και 3 Σούπερ Καπ (1988, 1993, 1994). 

Σημαντικότερες επιτυχίες στην ευρωπαϊκή του παρουσία με τον Παναθηναϊκό ήταν η συμμετοχή στον ημιτελικό του Κυπέλλου Πρωταθλητριών το 1985, η είσοδος στην οκτάδα του Κυπέλλου Πρωταθλητριών (συμμετοχή στους ομίλους) το 1992 και η είσοδος στην οκτάδα του Κυπέλλου ΟΥΕΦΑ το 1988.

Χαρακτηριστική στιγμή της καριέρας του υπήρξε η δικαστική διαμάχη που είχε προκύψει ανάμεσα στον Ολυμπιακό και τον Παναθηναϊκό, σχετικά με τη μεταγραφή του στους "ερυθρόλευκους" το καλοκαίρι του 1988 (συμπλήρωνε πενταετία στον Παναθηναϊκό). Ο Αντωνίου αρνήθηκε την αντιπροσφορά του Παναθηναϊκού και είχε ξεκινήσει προετοιμασία με τον Ολυμπιακό. H υπόθεση οδηγήθηκε στην αρμόδια εννεαμελή επιτροπή της ΕΠΟ, όπου με ψήφους 7-2 στη συνεδρίαση της 30/06/1988 δικαίωσαν τις θέσεις του Παναθηναϊκού. H μεταγραφή τελικά δεν πραγματοποιήθηκε.Κ. Αντωνίου - Δ. Σαραβάκος : Οι μεταγραφές που έμειναν στη μέση

 Στην εθνική Ελλάδας 
Το ντεμπούτο του με την Ελλάδα πραγματοποιήθηκε στις 11 Απριλίου 1984, στην εντός έδρας φιλική αναμέτρηση με την Κύπρο (1-1). Αγωνίστηκε συνολικά σε 35 αγώνες και σημείωσε 2 τέρματα, μέχρι το 1993.

Τίτλοι
 4 Πρωταθλήματα Ελλάδας: 
 1983-84, 1985-86, 1989-90, 1990-91
 7 Κύπελλα Ελλάδας: 
 1983-84, 1985-86, 1987-88, 1988-89, 1990-91, 1992-93, 1993-94
 3 Σούπερ Καπ Ελλάδας: 
 1988, 1993, 1994

 Άλλες δραστηριότητες 
Το 2007 ανέλαβε τον ρόλο του αναλυτή της πορείας του Παναθηναϊκού στην τηλεοπτική εκπομπή "Αθλητική Κυριακή". Τον Μάιο του 2008 ανέλαβε καθήκοντα τεχνικού διευθυντή στον Παναθηναϊκό, θέση από την οποία αποχώρησε τον Ιούνιο του 2010.Τέλος και ο Αντωνίου, www.newsbeast.gr

Παραπομπές

 Εξωτερικοί σύνδεσμοι 

 Η καριέρα του Κώστα Αντωνίου στο national-football-teams

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας